ดาวโจนส์ร่วง324.06 จุด ปิดที่ 9,931.22จุด
ดัชนีหุ้นสหรัฐดิ่งลงกว่า 320 จุด จากปัจจัยด้านแรงงาน รวมถึงข่าว ฮังการีเป็นชาติล่าสุดในยุโรปที่เผชิญวิกฤติเศรษฐกิจขั้นรุนแรง
5 มิ.ย. 2553

ดัชนีหุ้นสหรัฐดิ่งลงกว่า 320 จุด จากปัจจัยด้านแรงงาน รวมถึงข่าว ฮังการีเป็นชาติล่าสุดในยุโรปที่เผชิญวิกฤติเศรษฐกิจขั้นรุนแรง
ปิดการซื้อขายตลาดหุ้นสหรัฐ นักลงทุนเทขายหุ้นอย่างหนัก หลังข้อมูลล่าสุดจากกระทรวงแรงงาน ระบุว่า มีการจ้างงานในเดือน พ.ค.ที่ผ่านมา 431,000 คน น้อยกว่าที่ตั้งเป้าไว้ว่าจะมีการสร้างงานใหม่มากถึง 500,000 ตำแหน่ง แม้ช่วยให้อัตราว่างงานลดลงจาก 9.9% มาอยู่ที่ 9.7% ก็ตาม ขณะที่แรงเทขายมากที่สุดอยู่ในกลุ่มค้าปลีก นักลงทุนยังวิตกกังวล หลังฮังการีประกาศว่า ประเทศกำลังเผชิญวิกฤติเศรษฐกิจขั้นรุนแรง จนส่งผลให้เงินยูโรอ่อนค่าลงต่ำสุดในรอบ 4 ปีอีกครั้ง เมื่อเทียบกับดอลลาร์สหรัฐ
ด้านราคาน้ำมันดิบตลาดไนเม็กซ์ ลดลง 3.10 ดอลลาร์สหรัฐ ไปปิดที่ระดับ 71.51 ดอลลาร์สหรัฐ/บาร์เรล ทำให้ล่าสุด ดัชนีหุ้นดาวโจนส์ ปิดที่ 9,931.22 จุด ลดลง 324.06 จุด แนสแดค ปิดที่ 2,219.17 จุด ลดลง 83.86 จุด และเอสแอนด์พี ปิดที่ 1,064.88 จุด ลดลง 37.95 จุด.